
Αὐσιγαςϊ 


"ζΠιγςονεγροι|!" ἶς ἃ [αγ ἴαιε {γοπῃ [6Γος ἰσίάπα ἰΠπ ΠΒοάςθεαηεςθ ΓΘςοΓαάθα ἱπ 2004 απα "Τηε 
Κίπρ 5ηαΚα" {4ἱΓΥ ἴαίε {γοπι ΚαΚαςσά, ἰΠ ΗΙΠΗΡΑΙΥ, ΓδεοΓάθά ἰπ 1950. ΤΠ ςἴμάγ οἱ ἴπμεςς ἴννο 
ΓαἱΓγ ἴα[ες ἰς αἳ ἴῃθ 54ΠΠθ ἴἶπιθ α ϱΘΗΘΓαΙ ΙοοΚ αἲ πα οΠαΓγαςϊςηϊςτἰος οἱ ἴῃθ [αἰΓγ ἴαίς ἂ5 4 ΡΘΠΓ6Θ, 
ἰη Γμ]ες, ἴῖς αθςίΏθίίς απα ςἰγΙἰστίο {εαϊμιθς, ἴΠς [μηοῖίοης αΠα ἴπε αοϊοίς (ρᾶς6αά οὐ ἵπε 
ΠΙΟΓΡΠΟΙΟΡΥ οἵἳ Ρ{οβ), ἴῃα ΠἱρΠιἰρῃητίηρ οἵ ἴῃΠθ Ιοσαἱ εἰεπιεηῖς απά ἴῃα Γοςορηϊτίοη οἱ ἴπε Γαἰγ- 
ἴα[ε ἵγρες. ΤΠίς 65ςαγ ἵς Ιἰπιθα ἴο ἴῃθ Πιςϊί ραγῖς οἳ ἴμο ἴἵννο ΓαίΓγ ἴα[ες. 


Το «Χρυσοβεργουλί) είναι ένα παραμύθι από τη Λέρο καταγεγραμμένο το 2004 και «Ο 
βασιλιάς Φίδι» παραμύθι από το Κακάσντ της Ουγγαρίας, καταγεγραμμένο το 1950. Η 
µελέτη αυτών των δύο παραμυθιών αποτελεί ταυτόχρονα και µια γενικότερη µατιά στα 
χαρακτηριστικά του παραμυθιού ὡως είδους, στους κανόνες, τα αισθητικά και υφολογικά 
του γνωρίσματα, στις λειτουργίες και τα δρώντα πρόσωπα {µε βάση τη μορφολογία του 
ΡΓοΡρΡ), στην ανάδειξη των τοπικὠν στοιχείων και την αναγνώριση των παραμυθιακών 
τύπων. Η µελέτη περιορίζεται στα πρὠτα µέρη των δύο παραμυθιών. 

Το λαϊκό παραμύθι, αποτελεί συστατικό µέρος τόσο της ιστορίας του λαϊκού πολιτισμού, 
όσο και της ζωντανής ελληνικής πραγματικότητα Η τοπική ιδιαιτερότητα και η πολυμορφία 
αντανακλάται και στην προφορική παράδοση, ενώ ο προφορικός λόγος τροφοδοτεί πάντα 
τις διαπροσωπικές σχέσεις και την πολιτισμική επικοινωνία των παλαιότερων µε τις 
νεότερες γενιές. Ως καλλιτεχνικό δημιούργημα, το παραμύθι, διέπεται από την ενόραση, 
από τη δυνατότητα να µηδενίζει τη συμβατική έννοια της πραγματικότητας και να καθιστά 
Φανερό το άγνωστο, το μυστηριώδες, απελευθερώνοντας και χειραφετώντας τη Φαντασία. 
Στο παραμύθι παίρνει σάρκα και οστά µια εντελώς αυτόνομη µορφή πραγματικότητας που 
βρίσκεται πέρα απότους φυσικούς νόµους καιτην εμπειρία”. 

Αρχίζοντας έτσι από τα πιο γενικά και καθολικά χαρακτηριστικά των παραμυθιών µπορεί να 
επισημανθεί ότι η υπόθεση εκτυλίσσεται σε έναν απροσδιόριστο παρελθοντικό χρόνο: 
«Ἠτανε µια φορά...» (Το Χρυσοβεργουλί) ή «Έγινε πολύ παλιά Κι ακόµα πιο παλιά...» (0Ο 
βασιλιάς Φίδι). Πριν από την έναρξη της αφήγησης ο ακροατής βρίσκεται στον πραγµατικό 
χρόνο (κατά τον οποίο οι άνθρωποι συνευρίσκονται, λένε και ακούνε το παραμύθι) µε την 
έναρξη της διήγησης γρήγορα περνά στον χρόνο της μαγείας, πράγμα που συντελείται και 
χάρη στις τυπικές ενάρξεις των παραμυθιών’. Τα εισαγωγικά αυτά μοτίβα” απομονώνουν 


ΣΒλ. και στο Καπλάνογλου 2004, 19. 
ΖΑυδίκος 1995, 32. 
χατζητάκη-Καψωµένου 2002, 109. 

ταυτόχρονα το παραμύθι από την πραγματικότητα και µε αυτή την έννοια αποτελούν τα 
κλειδιά επικοινωνίας µε έναν άλλο, διαφορετικό κόσµο: «Με εκείνο το µια φορά κι ἕναν 
Καιρό ο αφηγητής παίρνει τον ακροατή µαζί του Ι...] σε ένα μακρινό ακαδόριστο παρελὺδὀν. 
[...] Η αρχή του παραμυδιού είναι η αρχή για ένα παιγνίδι, όπου το ζητούμενο είναι η 
απόδραση από την πραγματικότητα»". 

Στο Χρυσοβεργουλί, πέρα απὀ τα παραπάνω χαρακτηριστικά, το τοπικό γλωσσικό ιδίωµα 
συμβάλλει στη δηµιουργία ενός ιδιαίτερα αφηγηματικού και αναπαραστατικού τρόπου για 
να ζωντανεύει, να δραμµατοποιεί και να χρωματίζει τα παραμυθιακά δρώμενα, αλλά και στη 
διατήρηση της μαγικής ατμόσφαιρας και του ενδιαφέροντος των ακροατών (επάει στο 
σπίτι, τον εβάνει σε µια τσανάκα µέσα και κάθε µέρα ήφερνε ψΨωμάκι και του ΄ριχνε κι 
ἠτρωένε). 

Στοιχεία της αφηγηµατικής τέχνης», όπως το ευχάριστο Κλίμα (για το οποίο µάς προδιαθέτει 
η αισιόδοξη εισαγωγή: - Πατέρα µου, πατέρα µου, βρήκα έναν κάβουρα! [...] Μα, που θα 
τον σκοτώσω]/], διακρίνονται στο Χρυσοβεργουλί, ενώ η λιτή κι απέριττη Φράση, η 
απλότητα και η σχηµατικότητα της περιγραφής που χαρίζει στο παραμύθι αφηγηματική 
πυκνότητα, η νοικοκυρεµένη πορεία στην αφήγηση, ο συχνός διάλογος σε ευθύ λόγο και η 
εύρυθμη ροή του λόγου, είναι παρόντα και στα δύο παραμύθια. 

Το μαγικό και υπερφυσικό, το απίστευτο και απίθανο περιεχόµενο, χαρακτηριστικά που 
αφορούν τη σχέση του παραμυθιού προς τον κόσµο αλλά και της σχέση του ακροατηρίου 
του προς την αφήγηση είναι επίσης καθοριστικἀ. Σύµφωνα µε τον | μµϊΠὶ «το παραμύδὃι 
είναι µια περικλείουσα τον κὀσμο περιπέτεια που λέγεται µε έναν άμεσο Και εξιδανικευτικό 
τρόπο»’. Έχει µια ιδιόμορφη σχέση µε την πραγματικότητα, µια σχέση που φτάνει στην 
υπερφυσικότητα και στο μαγικό. Ο Γ. Μέγας παρατηρεί: «ο Κόσμος του παραμυὺιού είναι 
φανταστικός, εντελώς ιδιόρρυῦμος, αυτόχρηµα ονειρώδης δεν έχει σχέση µε την πεζότητα. 
Τον χαρακτηρίζει η παιδική αντίληψις δηλ. παρουσιάζει τα γεγονότα όπως τα θλέπει η 
φαντασία του παιδιού που στερείται της πείρας της ζωής».. Ο κάβουρας στο 
Χρυσοβεργουλί μιλάει και λέει στην ηρωίδα: «Μην τροµάζεις κι ήμουνα η τύχη σου». Αλλά 
και το Φίδι, πριν γίνει ακόµη βασιλιάς, είπε: «Μητέρα, χρειάζομαι µια σύντροφο». 

Η µαγική ιδιότητα του παραμυθιού προσθέτει ακόµη το γνώρισμα της μεταμόρφωσης”: 
Όλοι μπορούν να αλλάξουν µορφή. Οι άνθρωποι μπορούν να γίνουν ζώα ή αντικείµενα και 
αντιστρόφως. Ο κάβουρας μεταμορφώνεται σε παλικάρι, το Φίδι σε πρίγκιπα. Ενταγµένο 
αυτό το χαρακτηριστικὀ στην παραμυθιακή αφήγηση, συμβάλλει στη διαµόρφωση του 
υπερφυσικού χαρακτήρα, αλλά και στην κατάργηση της διαχωριστικής γραμμής ανάµεσα 
στον πραγµατικό καιτον υπερφυσικό κόσµο. 


ΈωΩς παραμυθιακό μοτίβο μπορούμε να ορίσουμε γενικά την τυπική, στερεότυπη µορφή που 
έχει πάρει ένα θέµα και µε την οποία επαναλαμβάνεται στους διάφορους τύπους παραμυθιών. Βλ. 
Μερακλής 1999, 237. 

Σβυδίκος 1995, 40. 

Βλ. περισσότερα για τα χαρακτηριστικά αυτά Και στο Αναγνωστόπουλος 1995, 64 κ.ε. 

᾿ Αναφέρεται στο Αυδίκος 1995, 35. 

ὄμέγας 1977, 171. 

ὃ Οι μεταμορφώσεις σε ζώα πολύ συχνές στα παραμύθια αφορούν και τα δύο φύλα και 
μαρτυρούν έµµεσα και ίσως ακατανόητα, τις απόπειρες να επανέλθουν οι άνθρωποι στην 
παραδεισιακή κατάσταση της αρμονικής συνύπαρξης ζώου και ανθρώπου -κατάσταση που 
προηγήθηκε του κυνηγετικού σταδίου της ανθρωπότητας, στο οποίο και τοποθετείται χρονικά η 
σταδιακή απομάκρυνσή του. Βλ. Αυδίκος 1995, 184. 

Ακόμη ἑνα κοινό χαρακτηριστικὀ των δύο παραμυθιών [όπως και γενικότερα του 
παραμυθιού), είναι πως οι διαπροσωπικές σχέσεις, τα συναισθήματα και ο εσωτερικός 
κόσμος των ηρώων εκφράζονται κυρίως µέσω της δράση Ο έρωτας της ηρωίδας στο 
Χρυσοβεργουλί εκδηλώνεται µε την προσπάθεια να µάθει το όνομα του άντρα της. Στο 
Βασιλιά δράκοντα µε την προσπάθειά του Φιδοβασιλιά να πείσει τη µητέρα του να βρει και 
να Φέρει την κόρη για να την κάνει γυναίκα του. Αυτό που ενδιαφέρει είναι η περιπέτεια. 
Για αυτό οι µορφές αποδίδονται σχηματικά, χωρίς να συνοδεύονται απὀ λεπτομερή 
περιγραφή των σωματικών χαρακτηριστικών", ενώ οι ήρωες είναι επίπεδοι, δίχως 
εσωτερικότητα ή -σύμφωνα µε τον Μ. Μερακλή- δεν έχουν «υποκειμενικό βάθος»''. 
Συναφές µε το παραπάνω γνώρισμα εἶναι η αποφυγή των πραγματολογικών και 
ψυχολογικών περιγραφών. Η ομορφιά, επίσης, δεν περιγράφεται αυτή καθαυτή, µόνο 
δηλώνεται η επενέργειά της: ένας πρίγκιπας τόσο ὀμορφος, που μπορούσε κανείς να 
κοιτάζει περισσότερο τον ήλιο παρά αυτόν (Ο βασιλιάς Φίδι). Γιατί, βασικὀ γνώρισμα του 
παραμυθιού είναι ότι μετατρέπει το εσωτερικό σε εξωτερικό, µε το να βγάζει προς τα έξω 
τις ψυχικές καταστάσεις, χωρίς να «αναλώνεται» στην περιγραφή της ψυχικής κατάστασης 
του ήρωα””. 

Και στα δύο αποσπάσµατα εµφανίζεται επίσης ἐντονο και το στοιχείο της αντίθεσης: 
εναλλάσσονται στιγμές έντασης και χαλάρωσης, αγωνίας και ανακούφισης, αναμονής και 
εκπλήρωσης για την τύχη των ηρώων που προωθούν τη δράση. Από την άλλη, οι 
καταστάσεις που παρουσιάζονται είναι συνήθως ακραίες - τα πρόσωπα, τα χρώματα, οι 
Κοινωνικές συνθήκες". Η ευτυχία και η δυστυχία είναι απόλυτες. Το µαγεµένο 
βασιλόπουλο περνά απὀ την κατάσταση της ανυπαρξίας στον γάµο µε την ηρωίδα: Μια 
µέρα εκεί που ήτανε ο κάβουρας, ανοίγει και βγαίνει ένα παλικάρι -«μην τροµάζεις κι 
ήμουνα ή τύχη σου», λέει. «Στο παραμύθι αρέσουν όλα το ακραία», υποστηρίζει ο ῃμἴΠΙ, 
και ο Στίλπων Κυριακίδης παρατηρεί σχετικά: «Όλα κυμαίνονται μεταξύ δύο ακροτήτων. Ἠ 
είναι πολύ μεγάλα ή είναι πολύ μικρά, ή πολύ ωραία ή πολύ άσχηµα, ή πολύ καλά ή πολύ 
κακά, ή πολύ έξυπνα ή πολύ κουτά»:': Θεέ µου δεν αξίζω να έχω ένα παιδί; |...] Γιατί µου 
έστειλες αυτό το Φοβερό τέρας; (0Ο Βασιλιάς Φίδι). Μελετώντας τα παραμύθια «ως 
λογοτεχνικά δηµιουργήµατα ο Δανός λαογράφος Αἰεχ ΟἨΠίΚ χρησιμοποίησε τον όρο 
«νόμος» (που χρησιμοποιούν οι θετικές επιστήμες) για να καταδείξει την 
επαναληπτικότητα των παραπάνω χαρακτηριστικών - μηχανισμών΄’”, ενώ ο ΝΙααἱππίγ ΡΓοΡΡ, 
µε τον όρο «μορφολογία» πρότεινε ένα σύστημα κατάταξης και περιγραφής των 
παραμυθιών µε βάση τη δοµή τους!.. 

Από τα στοιχεία που αποτελούν το μαγικό παραμύθι, διακρίνει στοιχεία µεταβλητά (τα 
ονόματα και τις ιδιότητες των προσώπων) και στοιχεία σταθερά (τις πράξεις που αυτά 


Ἰδβυδίκος 1995, 37. 

Ἰ} Αυδίκος 1995, 37. 

12 Μαλαφάντης 2006, 25. 

ἸΣβυδίκος 1995, 38. 

1" Μαλαφάντης 2006, 29. 

Ενδεικτικά, ο νόμος της έναρξης, της κατάληξης, της επανάληψης, των τριών ή του αριθμού 
τρία, της δυαδικότητας ή των δύο προσώπων επί σκηνής, της επίτασης ή κορύφωσης κ.ά. 
Αναφέρονται στο Μαλαφάντης 2006, 33-35. 

Με την ανάλυση που εφάρμοσε σε ένα δείγμα 100 ρωσικών παραμυθιών θέλησε στην 
ουσία να προσβάλει το ως τότε κυρίαρχο ταξινοµικό σύστηµα των Α4ΓΠθ και ΤΠΟΠΙΡΣΟΠΗ, το οποίο 
έθετε ως ταξινομική βάση τα του ὁράµατος πρόσωπα. Βλ. Χατζητάκη-Καψωμένου 2002, 77. 

εκτελούν, δηλαδή τις λειτουργίες τους). Αυτό που έχει σηµασία για τη δοµή του 
παραμυθιού είναι η λειτουργία των προσώπων:'’ σε σχέση µε την εξέλιξης της αφήγησης 
Και όχι ο τρόπος µε τον οποίο κάθε φορά αυτά τα πρόσωπα εκτελούν αυτή τη λειτουργία ”.. 
Ως λειτουργία, επομένως, εννοείται η ενέργεια ενός δρώντος προσώπου που ορίζεται από 
την άποψη της σηµασίας της για την πορεία της δράσης”'. Ο ΡΓορρ παραθέτει τον κατάλογο 
των λειτουργιών που εντόπισε, δίνοντας µε µια σύντομη Φράση το περιεχόµενο καθεμιάς, 
έναν συνοπτικό ορισμό της και ένα σύμβολο που χρησιμεύει στη σχηµατική σύγκριση της 
δοµής των παραμυθιών΄.. Οι ήρωες, τα κύρια πρόσωπα του παραμυθιού δηλαδή, σύµφωνα 
µε τον ίδιο είναι επτά ὡς προς τον αριθµό, και διαγράφουν το καθένα το δικό του κύκλο 
δράσης”. 

Η δράση και στα δύο παραμύθια εκτυλίσσεται γύρω απὀ τέσσερα κάθε φορά πρόσωπα. Στο 
Χρυσοβεργουλί έχουµε την κόρη µε τον ψαρά πατέρα της, το ὀμορφο παλικάρι (που πριν 
ήταν κάβουρας) και τη ζητιάνα που πήγε στο σπίτι του. Στον Βασιλιά Φίδι τον γιο (το 
παλικάρι που πριν ήταν Φίδι) µε τη βασίλισσα µητέρα του, τη βασιλοπούλα του γειτονικού 
βασιλείου και τη μάγισσα στην οποία εκείνη προστρέχει. Μετά απὀ την αρχική κατάσταση 
των παραμυθιών (η οποία χωρίς να είναι λειτουργία αντιπροσωπεύει ωστόσο ένα 
σπουδαίο μορφολογικό στοιχείο)΄΄, ακολουθούν οιλειτουργίες: 


Στο Χρυσοβεργουλί, ο πατέρας δίνει στην κόρη του µια εντολή”, η οποία παραβαίνεται”.: 
«Πιάστονε, σκότωσέ τον», λέει. «Μα», λέει «που ὃα τον σκοτώσω!». Ο κάβουρας κατόπιν 
μεταμορφώνεται; και γίνεται ο γάµος΄.. Ωστόσο η ζητιάνα, ως ανταγωνιστικό πρόσωπο, 
παρεμβάλλεται στην ευτυχία του ζευγαριού΄;: «Α», της λέει, «πρέπει να µάδεις τ’ όνοµα τ’ 
αντρός σου. Δεν είναι σωστό αυτό». Η κόρη παρασύρεται και πείθεται”.. [...]«θες το όνομά 
µου, για εμένα δέλεις;» «Τ’ όνομά σου!»/...], µε αποτέλεσµα να χάσει τον αγαπημένο της΄'. 


17 Σύμφωνα µε τον ΡΓΟΡΡ, στην παραμυθιακή δράση εμπλέκονται σε πρώτο πλάνο τρία 
πρόσωπα: ο πρωταγωνιστής, ο ανταγωνιστής και ο δωρητής, εκείνος δηλαδή που προσφέρει τη 
βοήθειά του στον πρωταγωνιστή για να επιτύχει αυτός τον στόχο του. Όταν αναφέρονται και άλλα 
πρόσωπα, άτοµα προσκείμενα στον πρωταγωνιστή, αυτά βρίσκονται σε δεύτερο πλάνο. Βλ. 
Χατζητάκη-Καψωμένου 2002, 113. 

1δ Για τον ΡΓορρ τα ρωσικά µαγικά παραμύθια αποτελούνται απὀ µια σειρά από τριανταµία 
λειτουργίες, που ξεκινούν από µια δολιοφθορά και καταλήγουν στην αναίρεσή της. Δεν είναι 
απαραίτητο να υπάρχουν και οι τριανταµία λειτουργίες σε κάθε παραμύθι, παρουσιάζονται όµως 
πάντα µε την ίδια σειρά. Από την σταθερή ανάπτυξη αυτών των λειτουργιών προκύπτειτο σχήµατου 
μαγικού παραμυθιού και επομένως όλα τα µαγικά παραμύθια ανήκουν στον ίδιο τύπο σε ό,τι αφορά 
στη δοµή του. Βλ. Καπλάνογλου 1998, 35-36. 

1) χατζητάκη-Καψωμµένου 2002, 77. 

΄ργορρ 1991, 31:77. 

-Ί Αναγνωστόπουλος 1995, 41. Επίσης, ΡΓορρ 1991, 87-88. 

2Ργορρ 1991, 32. 

΄΄ργορρ 1991, ΙΙ: Στον ήρωα προβάλλεται µια απαγόρευση. 

΄ργορρ 1991, ΙΙΙ: Η απαγόρευση παραβαίνεται. 

΄"ργορρ 1991, ΧΧΙΧ: Στον ήρωα δίνεται µια νέα ὀψη. 

΄ὅργορρ 1991, ΧΧΧΙ: Ο ήρωας παντρεύεται. 

7 Ργορρ 1991, ΝΙ: Ο ανταγωνιστής επιχειρεί να ξεγελάσει το θύματου. 

΄ὃ ρτορρ 1991, ΝΙΙ: Το θύμα ενδίδει στην απάτη κι έτσι παρά τη θέλησή του βοηθάει τον 
εχθρό. 

΄»ργορρ 1991, ΝΙΙΙ: Ο ανταγωνιστής προξενεί φθορά ή ζημία. 

Στο «Ο βασιλιάς Φίδι», η έλλειψη ενός προσώπου απαντάται δυο φορές”: Στην αρχή η 
βασίλισσα ικετεύει τον Θεό να της δώσει ένα παιδί. Αργότερα, που το παιδί μεγαλώνει, 
επιθυμεί µε τη σειρά του µια σύντροφο. Και τα δύο αιτήµατα ικανοποιούνται”. (Στη 
δεύτερη περίπτωση µάλιστα στέλνει τη μητέρα του για να τη φέρει). Ακολουθούν η σκηνή 
της μεταμόρφωσης, η σκηνή µετη µάγισσα που τίθεται στη διάθεση της κόρης για να τη 
βοηθήσει” και η εξαφάνιση που προκαλείται από την ίδια την ηρωίδα µε το κάψιμο του 
Φιδίσιου τομαριού του µαγεμµένου πρίγκιπα”. 

Η Φιλανδική Σχολή αντιμετώπισε το παραμύθι ὠςιστορία, που µπορεί να τυποποιηθεί και 
να κατηγοριοποιηθεί-. Υπόθεση ή τύπος, όπως έχει επικρατήσει να λέγεται, είναι η 
αυτοτελής αφήγηση, µια ιστορία που, όπως παρατηρεί και ο Κυριακίδης, είναι αρθρωµένη 
«εις όλον οργανικόν Και πεπλεγμένον, έχον αρχήν, µέσον Και τέλος»; Πολλές φορές 
διαμορφώνονται τοπικοί τύποι ενός παγκόσμιου παραμυθιακούὐ τύπου, που ἐέχει 
παρεκκλίνοντα γνωρίσματα, και έτσι αποκτά µια ιδιαίτερη φυσιογνωμία. Τότε οι τύποι 
αυτοί ονομάζονται υπότυποι ή «οικότυποι»’. Ο γάµος µιας Κόρης µε κάποιον που 
εµφανίζεται ως ζώο ή τέρας, αλλά αποδεικνύεται πανέµορφος νέος, συγκροτεί ένα 
παλαιότατο και ευρύτατα διαδεδοµένο θέµα και αναπτύσσεται σε µια σειρά από 
διαφορετικές παραμυθιακές πλοκές”. Σε αυτό το θέµα στηρίζονται και τα δύο υπό εξέταση 
παραμύθια και µε αυτή την έννοια μπορούμε να πούμε πως ανήκουν στον (διο 
παραμυθιακό τύπο. Πιο συγκεκριµένα είναι δυνατόν να τα εντάξουµε στον παραμυθιακό 
τύπο ΑΤ 4253. Μια ανάπλαση του παραπάνω θέματος στην Ελλάδα και στην Τουρκία 
εµφανίζεται µε τη µορφή του υποτύπου 4250 -ναπἰςσηῃεα Πµςραπα ΙθαΓπθ6α οἱ ὈΥγ Κεερίηρ Ιπη- 
µια κόρη που δεν πρέπει να αποκαλύψει την ταυτότητα του συζύγου της΄.. Σε αυτόν τον 
τύπο συνδυάζονται τα µοτίβα Και των δύο παραμυθιών: η ατεκνία, η µεταμόρφωση΄”͵, ο 
γάμος, το απαγορευμένο όνοµα, το κάψιµο του δέρµατος, η εξαφάνιση. 


Ὁ Ρτορρ 1991, ΝΙΙΙα: Κάτι δεν αρκεί σε Κάποιο από τα µέλη της οικογένειας, επιθυµεί να έχει 
Κάτι. 

΄]Ῥγορρ 1991, ΧΙΧ: Η αρχική δυστυχία ή έλλειψη εξαλείφεται. 

"2 ργορρ 1991, ΙΧ: Η έλλειψη γνωστοποιείται, απευθύνουν στον ήρωα παράκληση ή εντολή. 

“ἁργορρ 1991, ΧΙΝ. 

“ργορρ 1991, ΝΙΙΙ. 

3 Κατά τους οπαδούς της µεθόδου, το γεγονός ότι ένα παραμύθι μαρτυρείται µε πολλές 
μορφές σε διαφορετικά µέρη και σε διαφορετικές χρονικές περιόδους οφείλεται στο ότι η µορφή 
που απέκτησε στον τόπο της γέννησής του διαφοροποιούνταν καθώς αυτό διαδιδόταν από τόπο σε 
τόπο και απὀ γενιά σε γενιά. Μελετώντας όλες της σύγχρονες παραλλαγές ενός έργου από τις 
διάφορες γεωγραφικές περιοχές, αναλύοντας τη διήγηση στα επεισόδια από τα οποία απαρτίζεται 
και κάθε επεισόδιο στα συστατικά του στοιχεία, θα καταφέρει ο μελετητής να αποκαταστήσει το 
αρχικό κείµενο, το «αρχέτυπο». Από την άσκηση της µεθόδου προέκυψαν ορισμένα εξαιρετικά 
χρήσιµα εργαλεία, όπως ο κατάλογος των παραμυθιών ΑαἄΓπε ΤΠοΟΠΊρς5οη (ΑΤ). Ο Αα4ΓΠθ κατέταξε τα 
παραμύθια σε τρεις βασικές κατηγορίες: Παραμύθια για ζώα, Μαγικά ή κυρίως παραμύθια (όπου 
εδώ απαντά και η θεµατική υποκατηγορία: γάμος µε μαγικό σύζυγο η τύχη ή η υπόσχεση των 
γονέων αναγκάζουν τους ήρωες να παντρευτούν µε κάποιο σύζυγο-ζώο) και ευτράπελα. Βλ. στο: 
Χατζητάκη-Καψωμένου 2002, 72-75 και στο Αυδίκος 1995, 92. 

5 Αναφέρεται στο Αυδίκος 1995, 84. 

7 Αυδίκος 1995, 84. 

Ηλ. και στο Καπλάνογλου 1998, 57. 

Αγγελοπούλου και Μπρούσκου 1999, 659 κ.ε. 

“ὉΚαπλάνογλου 1998, 83, και Αγγελοπούλου και Μπρούσκου 1999, 681 κ.ε. 

31 «Ο ζωομορφισμός ανάγει το παραμύδι σε πολύ μακρινό παρελὺδὀν, στον άγριο άνΌρωπο, 
που ανήκει ουσιαστικά στο ζωικό θασίλειο κι αναπτύσσει µέσα απὀ την ανθρὠπινή του διάσταση, 

Η θαυμαστή γέννηση απὀ στείρους γονείς, που προκειµένου να αποκτήσουν παιδί 
συµβιβάζονται µε οτιδήποτε, ακόµα και ζώο, αποτελεί συνηθισμένο εισαγωγικό μοτίβο σε 
διαφορετικά παραμύθια. Τα παιδιά που γεννιούνται µε τη µορφή ζώου εξαιτίας της 
άστοχης ευχής των γονιών τους, πρέπει να περάσουν πολλές περιπέτειες για να 
αναγεννηθούν µε την ανθρώπινη µορφή τους, να παντρευτούν και να ζήσουν 
ευτυχισµένα””. 

Ωστόσο, το εισαγωγικό επεισόδιο στο Χρυσοβεργουλί παραπέμπει σε ένα θαλασσινό 
περιβάλλον που χαρακτηρίζει τον τόπο του παραμυθιού. Η εικόνα είναι αντιπροσωπευτική 
των ανθρώπων που ζουν κοντά στη θάλασσα, αφού ο πατέρας εργάζεται ως ψαράς. Απότο 
ύφος της διήγησης νιώθουμε πως η κόρη του, που τον βοηθά, παίζει αβίαστα µε το νερό 
και βρίσκεται στο Φυσικό της περιβάλλον. Από τα γλωσσικά στοιχεία του παραμυθιού 
μπορούμε, χωρίς ιστορικές πληροφορίες, μπορούμε να φανταστούμε µια τοπική «ιστορία» 
έχοντας ως στοιχεία και επιχειρήματα τις λέξεις, που κάθε µία τους κουβαλάει ένα 
ολόκληρο παρελθόν, την προσωπική της περιπέτεια µέσα στην ιστορία. Από το ύφος, το 
λεκτικό, το συντακτικό, τη µορφολογία, κυρίως όµως από τους ήχους των λέξεων (ἠτρωένε, 
κλειέται) μπορούμε να σκιαγραφήσουµε την ψυχοσύνθεση των ανθρώπων του τόπου, απὀ 
όπου προέρχεται το παραμύθι. Οι µαλακοί, στρωτοί ήχοι στο Χρυσοβεργουλί, η απαλή 
προφορά των λέξεων, παραπέμπει πιθανότατα σε κατοίκους ήπιους, αγαθούς και 
αισιόδοξους”». Η τοπική ιδιωµατική γλώσσα --κάτι αναπόφευκτο, αφού η λαϊκή αφήγηση 
τότε µόνο αποκτά υπόσταση και λειτουργικότητα όταν µπορεί να υπάρξει αλληλεπίδραση 
και επικοινωνία ανάµεσα στον παραμυθά και το ακροατήριό του - εμπεριέχει και διασώζει 
τις γλωσσικές ιδιαιτερότητες της κοινότητας και κυρίως του γεωγραφικού διαμερίσματος, 
γεγονός που αποτελεί σηµαντική πολιτιστική πράξη, αφού επιτρέπει την πολυεπίπεδη 
µελέτη των τοπικών ιδιομορφιών και των τοπικὠν κοινωνιών µέσα στο αυθεντικό 
περιβάλλον τους". 

Ιδιαίτερο ὁόμως ενδιαφέρον παρουσιάζουν και άλλα τοπικά γνωρίσματα που 
αποτυπώνονται στο Χρυσοβεργουλί: Λαογραφικά στοιχεία π.χ. τα σύνεργα της ψαρικής και 
η ονομασία τους (το πραγκατσάκι, η τσανάκα), αλλά και κοινωνικά στοιχεία που αφορούν 
στην ανεύρεση συντρόφου, τις σχέσεις άντρα - γυναίκας, συνήθειες και ήθη που πηγάζουν 
από τα βάθη των αιώνων και συνεχίζουν πιστά να τελούνται ὠως σήµερα. Ανάμεσα στα 
κοινωνικά δεδοµένα του τόπου του παραμυθιού (Λέρος) συγκαταλέγονται η σηµασία της 
παρουσίας του πατέρα για τους ερωτευµένους, η αποφασιστική τιµιότητα του άντρα 
αναφορικά µε την αποκατάσταση της νέας, -Εγὠ θα την πάρω την κοπέλαἰ- η οικονομική 
κατάσταση µιας νησιωτικής ψΨαράδικης οικογένειας -Φτωχικά αλλά µια χαρά|- ενώ δεν 
περνά απαρατήρητη η ζήλια και η πονηρή, επίβουλη διάθεση κάποιων συγχωριανών ως 
προςτο ευτυχές ζευγάρι. 


µία µόνο πλευρά του. Αν όµως προσέξουμε την σταθερότητα της αναπαράστασης του συζύγου-ζώου, 
παρατηρούμε ὁὀτι περιέργως εξανρωπίζεται τη νύχτα. Αποθάλλει την προθιά του και 
μεταμορφώνεται σε πανέμορφο εραστή, ενώ τη µέρα, ακριθώς όταν πρόκειται να δηλώσει κοινωνικά 
την παρουσία του ἑαναφοράει την προθιά του και παρουσιάζει µόνον τη ζωική του ταυτότητα». Στο: 
Αγγελοπούλου και Μπρούσκου 1999, 767. 

"ΖΚαπλάνογλου 1998, 65. 

33 Βλ. Και στο Καφαντάρης 1988, 6. Τα θηραϊκά παραμύθια που τα χαρακτηρίζει «μια 
ησυχία, µια φιλοσοφημµένη ηρεμία, µια µαγικότητα χαριτωμµένη, [όπως και] τα σµυρναίικα που είναι 
τα πιο Καλλιεργημένα». 

"4 Αυδίκος 1995, 151. 

Ενσωματωμένο σε ένα αφηγηματικό πλέγμα συλλογικών αναπαραστάσεων, που αφορούν 
ὠστόσο παραδοσιακές νοοτροπίες, το παραμύθι, υπήρξε για αιώνες αναπόσπαστο κομμάτι 
της προφορικής παράδοσης. Εξαιτίας της ανωνυμίας και της απουσίας οριστικής µορφής 
που το χαρακτηρίζουν, το παραμύθι προσφέρθηκε για ένα πλήθος διαφορετικών χειρισμών 
και έτσι επέζησε µέσα απὀ µια διαρκή εξέλιξη, ανταποκρινόµενο κάθε φορά στις ανάγκες 
της εποχής και τις καινούριες πολιτισμικές συνθήκες’. Όπως το δημοτικό τραγούδι 
αποκοµµένο απὀ την µουσική του χάνει σηµαντικό µέρες της αξίας του, έτσι και το 
παραμύθι, χωρίς την απαραίτητη σύναξη και τον παραστατικό παραμυθά, χάνει πάρα πολύ 
απὀ την µαγεία του. Ελλείψει της ατμόσφαιρας µέσα στην οποία γεννήθηκε και ζούσε, των 
κοινωνικών δηλαδή συμφραζομένων που ευνόησαν την ανάπτυξή του, σήµερα, µετις νέες 
συνθήκες διαβίωσης, τη συρρίκνωση της ποιµενικής και αγροτικής ζωής, διατηρώντας ίσως 
τη μαγεία του, σώζεται περισσότερο στα κείµενα ή σε νέες µορφές προσαρμοζόµενες 
κυρίως στις απαιτήσεις του ραδιοφώνου και της τηλεόρασης, που προκαλούν ωστόσο το 
ενδιαφέρον πολλών αναγνωστών, ακροατών ή θεατών. 

